Marx Aru

**Marx Aru** (sündinud 8. novembril 2002) on eesti võrkpallur.

2022. aastast kuulub ta Eesti võrkpallikoondisse ja hooaja 2025/26 teisest poolest mängib Eesti meistriliiga klubis Bigbank Tartu.

## Sportlaskarjäär
### Noorteklassid
Aru alustas võrkpalliga tegelemist noorena Krista Kallase ja hiljem Selver Tallinna Spordikoolis Marko Vantsi juhendamisel. Selver Tallinna Spordikooliga osaleti omavanuste Eesti meistri- ja karikavõistlustel ja Balti karikavõistlustel, kus oldi üldiselt medalitel.

Aru kuulus aastatel 2017–2020 Eesti noormeestekoondisse (sündinud 2001 ja hiljem), kelle treenerid olid Toomas Jasmin ja Raigo Tatrik. 2017. aastal toodi U17 koondisega Eestile ajaloo esimene EEVZA meistritiitel. Koondis osales omavanuste EM-valikturniiridel, kuid finaalturniirile ei pääsetud.

### Eesti võrkpallikoondis
Aru kuulus esmakordselt Eesti võrkpallikoondise kandidaatide hulka 2020. aastal. Esimestes mängudes osales 2022. aasta koondise suvel. 2023. aastal esindas ta Eestit Euroopa meistrivõistluste finaalturniiril.

### Klubivõrkpall
Aru liitus Selver Tallinna meeskonnaga juba 15-aastaselt (hooaeg 2017/18), kuid peale mõnda hooaega loobus ta võrkpallist 2019. aasta kevadel. Ta naasis meistriliiga tasemel võrkpalli 2020. aasta alguses Selver Tallinna ridades, keda esindas 2022. aastani. Peale seda kuulus ta aastatel 2022–2024 Selver Tallinna ja TalTechi ühismeeskonda Selver/TalTech. Nende võistkondadega on ta tulnud kahekordseks Eesti- (2023 ja 2024) ja Balti meistriks (2021 ja 2024) ning korra Eesti karikavõitjaks (2020).

Hooajaks 2024/25 sõlmis ta oma esimese välislepingu ning siirdus Prantsusmaa meistriliiga klubisse Tourcoing Lille Métropole. Võideti Prantsusmaa karikavõistlused. Prantsusmaa meistriliiga põhiturniir lõpetati kolmandana, kuid kaotati veerandfinaalseeria ning lõpetati hooaeg viiendana. CEV Challenge Cupil jäädi pidama 1/8 finaali. Aru põhirotatsiooni ei kuulunud ning täitis vahetusmängija rolli.

Hooaja 2025/26 eel sõlmis ta poole-aastase lepingu Portugali valitseva meistri Lissaboni Sportinguga. Hooaja alguses võideti Portugali superkarikas. Aru sekkus mängudesse episoodiliselt ning tema lepingut ei pikendatud. Hooaja 2025/26 teiseks pooleks naasis ta Eestisse ning liitus Bigbank Tartuga.

## Saavutused
**[[Võrkpalli Balti liiga|Balti liiga]]**
*2020/21  Selver Tallinnaga
*2023/24  Selver/TalTechiga

**[[Eesti meistrivõistlused võrkpallis|Eesti meistrivõistlused]]**
*2020/21  Selver Tallinnaga
*2022/23  Selver/TalTechiga
*2023/24  Selver/TalTechiga

**Riikide karikavõistlused**
*2020/21  Eesti karikavõistlused Selver Tallinnaga
*2021/22  Eesti karikavõistlused Selver Tallinnaga
*2022/23  Eesti karikavõistlused Selver/TalTechiga
*2023/24  Eesti karikavõistlused Selver/TalTechiga
*2024/25  Prantsusmaa karikavõistlused Tourcoing Lille Métropolega
*2025/26  Portugali superkarikas Lissaboni Sportinguga

**Individuaalsed auhinnad**
*2022/23 Eesti meistrivõistluste parim temporündaja
*2023/24 Balti liiga parim temporündaja

## Tunnustus
***[[Aasta parim võrkpallur|Eesti parim noorvõrkpallur noormeestest]]**: 2022.

## Viited

## Välislingid
*Marx Aru Mängija profiil CEV kodulehel
*Instagram
*Marx Aru Volleybox
*Marx Aru Nisse Huttunen International Sports Agency